title: Padomes Direktīva (1971. gada 12. oktobris) par dalībvalstu tiesību aktu tuvināšanu attiecībā uz uzglabājamo graudu standartmasas mērīšanu tilpuma vienībā

text:
Svarīgs juridisks paziņojums

|

31971L0347

Oficiālais Vēstnesis L 239 , 25/10/1971 Lpp. 0001 - 0008 Speciālizdevums somu valodā: Nodaļa 13 Sējums 2 Lpp. 0075  Speciālizdevums dāņu valodā: Sērija I Nodaļa 1971(III) Lpp. 0757  Speciālizdevums zviedru valodā: Nodaļa 13 Sējums 2 Lpp. 0075  Speciālizdevums angļu valodā: Sērija I Nodaļa 1971(III) Lpp. 0852  Speciālizdevums grieķu valodā Nodaļa 13 Sējums 1 Lpp. 0214  Speciālizdevums spāņu valodā: Nodaļa 13 Sējums 2 Lpp. 0091  Speciālizdevums portugāļu valodā Nodaļa 13 Sējums 2 Lpp. 0091

		Padomes Direktīva(1971. gada 12. oktobris)par dalībvalstu tiesību aktu tuvināšanu attiecībā uz uzglabājamo graudu standartmasas mērīšanu tilpuma vienībā(71/347/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 100. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā instrumenti un metodes, ko dalībvalstīs izmanto, lai mērītu uzglabājamo graudu standartmasu tilpuma vienībā, ir atšķirīgi un tieši ietekmē vienotā tirgus darbību; tā kā tiesību aktu tuvināšana šajā jomā atvieglos ne tikai graudu, bet arī mērinstrumentu tirdzniecību;tā kā šim nolūkam ir ieteicams noteikt īpašu raksturojumu, nosaucot to par “EEK tilpummasu”, un izstrādāt tehniskās prasības standartinstrumentiem, ko izmanto, lai noteiktu šo standartlielumu;tā kā mērinstrumenti, kuru precizitāte ir noteikta attiecībā pret standartinstrumentu precizitāti un kuri ir pārbaudīti, kā paredzēts Padomes Direktīvā (1971. gada 26. jūlijs) par dalībvalstu tiesību aktu tuvināšanu attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm [3], dod pietiekamas garantijas, lai attaisnotu to likumīgu izmantošanu visās dalībvalstīs; tā kā šos mērinstrumentus attiecīgi var pārdot visā Kopienā;tā kā attiecībā uz tirdzniecību starp dalībvalstīm ir jāaizliedz uzglabājamo graudu tilpummasas mērīšanu saskaņā ar dažādiem noteikumiem un praksi, ko pašlaik piemēro Kopienā; tā kā EEK tilpummasas ekskluzīva un obligāta izmantošana visās dalībvalstīs novērsīs strīdus par šo mērīšanas metodi Kopienas iekšējā tirdzniecībā,IR PIEŅĒMUSI ŠO DIREKTĪVU.1. pantsŠī direktīva attiecas uz:a) graudu raksturojumu, ko dēvē par "masse à l’hectolitre CEE", "EEG natuurgewicht", "EWG-Schüttdichte", "peso ettolitrico CEE" (EEK tilpummasa);b) prasībām to atsauces standartinstrumentu tehniskai konstrukcijai un pārstrādei, kurus izmanto, lai noteiktu EEK tilpummasu;c) nosacījumiem, kam jāatbilst darba instrumentiem, kurus izmanto, lai mērītu EEK tilpummasu.2. pants1. EEK tilpummasa ir attiecība starp masu, kas izteikta kilogramos, un tilpumu, kas izteikts hektolitros, kā katram graudu veidam noteikts ar instrumenta mērījumu un saskaņā ar metodēm, kas atbilst šīs direktīvas noteikumiem.2. "Atsauces" EEK tilpummasa ir EEK tilpummasa, kas noteikta ar tāda Kopienas vai valsts standartinstrumenta mērījumu, kurš ražots un lietots saskaņā I pielikuma I un II nodaļu.3. Atsauces EEK tilpummasa tiek izteikta kilogramos uz hektolitru ar diviem cipariem aiz komata.3. pants1. Kopienas standartinstruments atrodas Vācijas Federatīvās Republikas Metroloģijas dienestā. Vismaz reizi desmit gados valsts standartinstruments saskaņā ar I pielikumu tiek pārbaudīts salīdzinājumā ar Kopienas standartinstrumentu un attiecīgi pielāgots, izmantojot tā paša modeļa pārvietojamu instrumentu.2. Pārvietojams standartinstruments ir instruments bez svēršanas ierīces, bet ar tādām pašām pazīmēm, kādas ir Kopienas un valstu standartinstrumentiem.4. pants1. Tirdzniecībā terminu "EEK tilpummasa" var izmantot tikai, lai noteiktu tās graudu pazīmes, kas mērītas ar instrumentiem, kuri ir saskaņā ar šīs direktīvas prasībām.2. Graudu tirdzniecībā starp dalībvalstīm noteiktā tilpummasa var būt tikai EEK tilpummasa, kas definēta iepriekš.5. pantsMērinstrumenti, ko izmanto tirdzniecībā, lai noteiktu graudu EEK tilpummasu, atbilst II pielikuma prasībām.Uz tiem attiecas EEK tipa apstiprinājums un EEK sākotnējā verifikācija.Tos ražo un izmanto saskaņā ar noteikumiem, kas noteikti EEK tipa apstiprinājuma sertifikātā.Uz tiem jābūt EEK zīmēm un simboliem.6. pantsNeviena dalībvalsts nedrīkst atteikties, aizliegt vai ierobežot to mērinstrumentu piedāvāšanu tirgū vai nodošanu ekspluatācijā, kurus lieto, lai noteiktu EEK tilpummasu, ja uz šādiem instrumentiem ir EEK tipa apstiprinājuma simbols un EEK sākotnējās verifikācijas zīme.7. pants1. Dalībvalstīs stājas spēkā normatīvi vai administratīvi akti, kas vajadzīgi, lai izpildītu šīs direktīvas prasības astoņpadsmit mēnešos pēc tās paziņošanas, un par to tūlīt informē Komisiju.2. Dalībvalstis nodrošina to, ka galvenos noteikumus valsts tiesību aktos, ko tās pieņem jomā, uz kuru attiecas šī direktīva, dara zināmus Komisijai.8. pantsŠī direktīva ir adresēta dalībvalstīm.Luksemburgā, 1971. gada 12. oktobrīPadomes vārdā –priekšsēdētājsL. Viglianesi[1] OV C 63, 28.5.1969., 27. lpp.[2] OV C 4, 14.1.1969., 4. lpp.[3] OV L 202, 6.9.1971., 1. lpp.--------------------------------------------------I PIELIKUMSSTANDARTINSTRUMENTI, KO IZMANTO, LAI MĒRĪTU UZGLABĀJAMO GRAUDU EEK TILPUMMASUI. KONSTRUKCIJAS PRASĪBAS1. Standartinstrumenti sastāv no tilpuma mērītāja, uzpildes ierīces, griezējierīces, svērējierīces un uzpildes konteinera.Visas instrumenta daļas ir veidotas droši un rūpīgi; visas virsmas, kas ir saskarē ar graudiem, ir gludas un veidotas no samērā cieta metāla, piemēram, misiņa, nerūsējoša tērauda, tās ir pietiekami biezas, lai, pareizi lietojot, nedeformētos.2. Tilpuma mērītājs2.1. Tilpuma mērītājam ir taisna riņķa cilindra forma; tā augšējā mala ir līdzena un veido plakni, kas ir perpendikulāra tā asij.2.2. Uzpildīšanas laikā tilpuma mērītājs vienmēr atrodas vienā un tajā pašā pozīcijā zem uzpildes ierīces.2.3. Uzpildes pozīcijā virs tilpuma mērītāja atrodas uzpildes gredzens, kas ir piestiprināts uz tās pašas ass, un tam ir tāds pats iekšējais diametrs kā tilpuma mērītājam, griezēja asmens kustas starp šīm divām sastāvdaļām ar nelielu atstarpi.3. Uzpildes ierīce3.1. Uzpildes ierīce sastāv no piltuves, kas aprīkota ar vārstu un regulētājierīci.3.2. Uzpildes piltuvei ir nošķelta konusa forma, kuram piestiprināta augšējā cilindriskā daļa un apakšējais konusveida izbēršanas uzgalis, kas aprīkots ar vārstu.3.3. Uzpildes piltuve ir izveidota tā, ka uzpildes laikā tās ass būtu vertikāla un sakristu ar tilpuma mērītāja asi.3.4. Regulētājierīcei ir precīzi pielāgota forma. Tā ir virzīta uz leju apakšējā izbēršanas uzgalī, un tās stāvoklis ir regulējams vertikālā virzienā. Tās ass sakrīt ar uzpildes piltuves asi.4. Griezējierīce4.1. Griezējierīce sastāv no asmens, vadāmierīces un vilkšanas ierīces.4.2. Asmens ir plakans, horizontāls un nedeformējas lietošanas laikā.4.3. Vadāmierīce liek asmenim kustēties starp uzpildes gredzena apakšējo malu un tilpuma mērītāja augšējo malu.4.4. Vilkšanas ierīce notur asmeni pastāvīgā kustībā graudos.4.5. Pēc tilpuma mērītāja piepildīšanas un nosvēršanas graudus, kas palikuši uz asmens uzpildes gredzenā, savāc tvertnē.5. Svērējierīce5.1. Tilpuma mērītājs, kas piepildīts ar graudiem, tiek svērts uz vienādplecu līdzsvara svariem, kuru celtspēja ir 50 kg.5.2. Svaru atsvaru platformas masa notur līdzsvarā tukšu tilpuma mērītāju.6. Vispārējā konstrukcija6.1. Dažādās instrumenta daļas, izņemot tilpuma mērītāju un svarus, ir sastiprinātas uz rāmja tādā veidā, ka tilpuma mērītāja augšējā daļa uzpildot ir horizontāli.6.2. Instrumenta rāmis ir aprīkots ar svērteni, kas ir vismaz 500 mm garš, vai līmeņrādi. Šīm ierīcēm ir jābūt starp atsauces atzīmēm, kad tilpuma mērītāja augšējā mala uzpildot ir horizontāli.7. Dažādu sastāvdaļu izmēriTilpuma mērītājsIekšējais diametrs | 295 mm ± 1 mm |Tilpums | 20 L ± 0,01 L |Attālums starp mērītāja grīdas iekšējo plakni un uzpildes piltuves apakšējā konusveida izbēršanas uzgaļa apakšējo malu | 500 mm ± 2 mm |Attālums starp asmeni un tilpuma mērītāja malu | 0,5 mm ± 0,2 mm |Uzpildes gredzensIekšējais diametrs | 295 mm ± 1 mm |Uzpildes piltuveAugšējās cilindriskās daļas ass garums | 120 mm ± 2 mm |Konusveida daļas ass garums | 240 mm ± 1 mm |Apakšējā konusveida izbēršanas uzgaļa ass garums | 80 mm ± 0,5 mm |Piltuves ass kopējais garums | 440 mm ± 3 mm |Augšējās cilindriskās daļas iekšējais diametrs | 390 mm ± 1 mm |Konusveida izbēršanas uzgaļa iekšējais diametrs | |augšpusē (g’) | 84,5 mm ± 0,5 mm |apakšpusē (g’’) | 86,5 mm ± 0,5 mm |Starpība g’’ – g’ | 2 mm ± 0,5 mm |Regulēšanas ierīceAuklas diametrs | 11 mm ± 0,2 mm |Kakla rādiuss | 16 mm ± 0,5 mm |Cilindriskās daļas augstums | 5 mm ± 0,5 mm |Cilindriskās daļas diametrs | 33 mm ± 0,2 mm |GriezējierīceVilkšanas atsvara masa | 5 kg ± 0,1 kg |Uzpildes tvertneTilpums līdz malai | 24 L ± 0,1 L |8. ZīmējumsStandartinstruments ir parādīts pievienotajā diagrammāII. LIETOŠANAS INSTRUKCIJAGraudus, kas jāmēra, attīra, un to temperatūra ir aptuveni vienāda ar apkārtējā gaisa temperatūru. Tos žāvē ar gaisu, t. i., higroskopiskā līdzsvarā ar apkārtējo gaisu. Šim nolūkam tos izklāj plānā kārtā un atstāj uz apmēram desmit stundām pirms pārvietošanas. Relatīvais apkārtējā gaisa mitrums nepārsniedz 60 %.Tilpummasa ir atkarīga no izmantoto graudu daudzuma un no veida, kādā tie tiek iebērti uzpildes piltuvē. Šim nolūkam ir jāievēro šāda procedūra:Novieto tilpuma mērītāju 1 (skatīt pievienoto diagrammu) uzpildes pozīcijā tā, lai tā ass sakrīt ar uzpildes gredzena 2 un uzpildes piltuves 3 asi un pagriezt sviru 15 tā, lai nostiprinātu mērītāju šajā pozīcijā ar saslēgšanas auklu 16. Novietot asmeni 9 tā pastāvīgajā pozīcijā un nostiprināt to šajā pozīcijā ar sviru 12. Izmantot līmeņa regulētājskrūves 19, lai noregulētu rāmi 20 tā, lai tilpuma mērītāja 1 augšējā mala atrodas horizontāli uzpildot.24 litrus graudu ieber uzpildes tvertnē (nav parādīta diagrammā) un pārber uzpildes piltuvē 3 pēc tam, kad ir pārbaudīts, ka izbēršanas uzgaļa 8 vārsts 4 ir aizvērts. Tad pavelk sviru 5, lai atvērtu vārstu 4 (ko atvērtā pozīcijā notur drošinātājs 6), un ļauj graudiem ieplūst tilpuma mērītājā 1, kas stāv uz ratiņiem 14. Šo plūsmu no ārējās ietekmes pasargā aizsargs 2a. Balsts 14a novērš sliežu deformāciju, pa kuru kustas ratiņu 14 riteņi.Pārpalikušos graudus (apmēram 4 litri), kas bērti piltuvē 3, lai nodrošinātu vienmērīgu tilpuma mērītāja 1 uzpildi, patur uzpildes gredzenā 2 pēc tam, kad mērītājs ir pilnīgi piepildīts. Lai atdalītu šos pārpalikušos graudus no tilpuma mērītāja 1 satura, atver sviru 12, kas griežas uz vārpstas, kas piestiprināta pārliktnim 11, lai palaistu asmeni 9. Asmens 9, kas tiek iedarbināts ar vilkšanas atsvaru 13, priekšējā mala ir pietiekami asa, lai nogrieztu tos graudus no tilpuma mērītāja 1 malas, kas varētu traucēt nolīdzināšanai. Kad asmens 9 ir sasniedzis savu galējo pozīciju, izmanto sviru 15, lai atbīdītu tilpuma mērītāju 1, kas stāv uz ratiņiem, noņem mērītāju no šiem ratiņiem 14, uzliek to uz svariem un nosver tā saturu ar ± 5 g precizitāti.Novieto asmeni 9 sākuma pozīcijā, lai pārpalikušie graudi, kas atrodas uz asmens, iekristu tvertnē 17; visus izbirušos graudus savāc tvertnē ar ietverierīci 18. Pēc drošinātāja 6 atlaišanas, pagriežot sviru 4a, aizver vārstu 4.Ja tiek veikts cits tā paša parauga mērījums, tilpuma mērītājā esošie graudi ir rūpīgi jāsamaisa ar tvertnē esošajiem graudiem.Lai iegūtu standartmasu tilpuma vienībā, kas izteikta kg/hl, vērtība N, ko rāda svari, jāizdala ar 0,2 hl.III. PĀRBAUDE UN NOREGULĒŠANA1. Izmēri un tilpumsIzmērus un tilpumu, kas minēti 1.7. punktā, pārbauda ar piemērotas precizitātes instrumentiem.2. Darbības pārbaudeValsts standartinstrumentu pārbauda salīdzinājumā ar Kopienas standartinstrumentu un attiecīgi pielāgo, izmantojot pārvietojamu standartinstrumentu.2.1. Šai pārbaudei tiek izmantoti tīri Manitoba kvieši, kuru graudi ir aptuveni sfēriski. To tilpummasa nav mazāka par 80 kg/hl un ir higroskopiskā līdzsvarā ar apkārtējo gaisu. Tiek veiktas sešas mērīšanas darbības saskaņā ar II punktu. Ja ar P apzīmē standartinstrumentu, kas jāpārbauda, un ar N – EEK standartinstrumentu, mērīšanu veic šādi:Salīdzinājums Nr. | 1 | 2 | 3 | 4 | 5 | 6 |Instrumentu secība | NP | PN | NP | PN | NP | PN |2.1.1. Starpība starp atsevišķajām vērtībām, ko norāda P, un to vidējo vērtību nedrīkst pārsniegt ± 10 g.2.1.2. Instrumenta kļūda ir starpība starp sešu rādījumu vidējo vērtību, ko uzrāda P, un sešu rādījumu vidējo vērtību, ko uzrāda N. Maksimālā pieļaujamā kļūda ir ± 10 g.2.1.3. Ja maksimālā pieļaujamā kļūda, kas norādīta 2.1.1. un 2.1.2. punktā, tiek pārsniegta, tas varētu būt tāpēc, ka graudi vēl nav pietiekami viendabīgi; tāpēc tie ir jāizklāj vēl uz desmit stundām mērīšanas vietā, pēc tam 2.1. punktā minēto pārbaudi atkārto.2.1.4. Ja tikai 2.1.2. punktā minētā maksimālā pieļaujamā kļūda tiek pārsniegta, instruments ir jānoregulē.Rādījumus, ko uzrāda instruments, var mainīt, pārbīdot regulēšanas ierīci 7 augstākā un zemākā pozīcijā.Regulēšanas ierīci 7 pārbīda un 2.1. punktā minēto pārbaudi atkārto.3. Svēršanas ierīce3.1. Atsvariem no 10 līdz 20 kg kļūda līdzsvarā nedrīkst pārsniegt ± 0,01 % no atsvara.3.2. Izmantoto svaru kļūdu summa nedrīkst pārsniegt ± 0,02 % no to nominālās masas.Pievienotā zīmējuma skaidrojums1. Tilpuma mērītājs2. Uzpildes gredzens un aizsargs 2a3. Uzpildes piltuve4. Vārsts un svira 4a5. Vārsta svira6. Vārsta drošinātājs7. Regulēšanas ierīce8. Konusveida izbēršanas uzgalis9. Asmens10. Asmens vadāmierīce11. Pārliktnis un balsts 11a12. Asmens svira13. Vilkšanas atsvars14. Ratiņi un balsts sliedēm 14a15. Ratiņu svira16. Saslēgšanas aukla17. Tvertne18. Ietvarierīce19. Līmeņa regulētājskrūves20. Rāmis+++++ TIFF +++++--------------------------------------------------II PIELIKUMSMĒRINSTRUMENTI, KO IZMANTO, LAI NOTEIKTU UZGLABĀJAMO GRAUDU EEK TILPUMMASU1. Mērinstrumentiem, ko izmanto, lai noteiktu uzglabājamo graudu EEK tilpummasu, ir šādas īpatnības:a) tie ir projektēti un veidoti tā, lai nodrošinātu mērījumu pietiekamu atkārtojamību;b) tilpummasas maksimālā pieļaujamā kļūda ir plus vai mīnus piecas tūkstošdaļas no rezultāta, ko uzrāda standartinstruments;c) maksimālā pieļaujamā relatīvā izmantotās tvertnes tilpuma kļūda ir plus vai mīnus divas tūkstošdaļas;d) maksimālā pieļaujamā relatīvā svēršanas instrumenta kļūda svērtajam daudzumam ir plus vai mīnus viena tūkstošdaļa;e) starpība starp iegūtajiem rezultātiem, kas iegūti par konkrētiem graudiem, un vidējo vērtību tilpummasas, kas noteikta ar sešiem secīgiem mērījumiem, nepārsniedz plus vai mīnus trīs tūkstošdaļas no šādas vidējās vērtības.2. Katram instrumentam ir skaidri redzama uzraksta plāksne ar šādu viegli salasāmu un neizdzēšamu informāciju:a) EEK tipa apstiprinājuma simboli;b) ražotāja identifikācijas zīme vai nosaukums;c) ražotāja apraksts, ja tāds ir;d) identifikācijas numurs un ražošanas gads;e) tilpuma mērītāja nominālais tilpums un lietošanas instrukcija vai atsauce uz lietošanas instrukciju.--------------------------------------------------


title: Eiropas Parlamenta un Padomes Direktīva 2011/17/ES ( 2011. gada 9. marts ), ar ko atceļ Padomes Direktīvas 71/317/EEK, 71/347/EEK, 71/349/EEK, 74/148/EEK, 75/33/EEK, 76/765/EEK, 76/766/EEK un 86/217/EEK par metroloģiju  Dokuments attiecas uz EEZ

text:
               18.3.2011

               LV

               Eiropas Savienības Oficiālais Vēstnesis

               L 71/1

         EIROPAS PARLAMENTA UN PADOMES DIREKTĪVA 2011/17/ES
   (2011. gada 9. marts),
   ar ko atceļ Padomes Direktīvas 71/317/EEK, 71/347/EEK, 71/349/EEK, 74/148/EEK, 75/33/EEK, 76/765/EEK, 76/766/EEK un 86/217/EEK par metroloģiju
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu,
   ņemot vērā Eiropas Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar parasto likumdošanas procedūru (2),
   tā kā:

               (1)

               Savienības politikā labāka regulējuma jomā kā izšķirošs faktors uzsvērta valstu un Savienības tiesību aktu vienkāršošanas nozīme, lai uzlabotu uzņēmumu konkurētspēju un sasniegtu Lisabonas programmas mērķus.

               (2)

               Uz vairākiem mērinstrumentiem attiecas īpašas direktīvas, kas pieņemtas, pamatojoties uz Padomes Direktīvu 71/316/EEK (1971. gada 26. jūlijs) par dalībvalstu tiesību aktu tuvināšanu attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm (3), kura tika pārstrādāta ar Eiropas Parlamenta un Padomes Direktīvu 2009/34/EK (2009. gada 23. aprīlis) attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm (4).

               (3)

               Padomes Direktīva 71/317/EEK (1971. gada 26. jūlijs) par dalībvalstu tiesību aktu tuvināšanu attiecībā uz 5 līdz 50 kilogramu vidējas precizitātes taisnstūra atsvariem un 1 līdz 10 kilogramu vidējas precizitātes cilindriskiem atsvariem (5), Padomes Direktīva 71/347/EEK (1971. gada 12. oktobris) par dalībvalstu tiesību aktu tuvināšanu attiecībā uz uzglabājamo graudu standartmasas mērīšanu tilpuma vienībā (6), Padomes Direktīva 71/349/EEK (1971. gada 12. oktobris) par dalībvalstu tiesību aktu tuvināšanu attiecībā uz kuģu tilpņu kalibrēšanu (7), Padomes Direktīva 74/148/EEK (1974. gada 4. marts) par dalībvalstu tiesību aktu tuvināšanu attiecībā uz atsvariem, kuru nominālvērtība ir no 1 mg līdz 50 kg un kuru precizitāte ir lielāka par vidējo (8), Padomes Direktīva 75/33/EEK (1974. gada 17. decembris) par dalībvalstu tiesību aktu tuvināšanu attiecībā uz aukstā ūdens skaitītājiem (9), Padomes Direktīva 76/765/EEK (1976. gada 27. jūlijs) par dalībvalstu tiesību aktu tuvināšanu attiecībā uz spirta skaitītājiem un spirta blīvummēriem (10), Padomes Direktīva 86/217/EEK (1986. gada 26. maijs) par dalībvalstu tiesību aktu tuvināšanu attiecībā uz transportlīdzekļu riepu spiediena mērītājiem (11), kas pieņemtas, pamatojoties uz Direktīvu 71/316/EEK, ir tehniski novecojušas, neatspoguļo mērījumu tehnoloģijas jaunākos sasniegumus vai attiecas uz instrumentiem, kuriem nav vērojama tehnoloģijas attīstība un kurus izmanto aizvien mazāk. Turklāt valstu noteikumi var pastāvēt līdzās Savienības noteikumiem.

               (4)

               Lai gan Padomes Direktīvā 76/766/EEK (1976. gada 27. jūlijs) par dalībvalstu tiesību aktu tuvināšanu attiecībā uz spirta tabulām (12) ir paredzēta pilnīga saskaņošana, lielākā daļa tās satura ir iekļauta Savienības noteikumos par spirta mērīšanu vīnā un alkoholiskajos dzērienos, proti, Komisijas Regulā (EEK) Nr. 2676/90 (1990. gada 17. septembris), ar kuru nosaka Kopienas metodes vīna analīzei (13), un Komisijas Regulā (EK) Nr. 2870/2000 (2000. gada 19. decembris), ar ko nosaka Kopienas etalonmetodes alkoholisko dzērienu analīzei (14). Starptautiskie standarti spirta tabulām ir identiski tiem, kas paredzēti Direktīvā 76/766/EEK, un tos var aizvien izmantot par pamatu valstu regulējumā.

               (5)

               Tehniskā attīstība un jauninājumi attiecībā uz mērinstrumentiem, uz kuriem attiecas atceļamās direktīvas, praksē tiks nodrošināti, brīvprātīgi piemērojot izstrādātos starptautiskos vai Eiropas standartus vai piemērojot valstu noteikumus, kas nosaka uz šādu standartu pamata izstrādātas tehniskās specifikācijas, vai – saskaņā ar labāka likumdošanas procesa principiem – iekļaujot papildu noteikumus Eiropas Parlamenta un Padomes Direktīvā 2004/22/EK (2004. gada 31. marts) par mērinstrumentiem (15). Turklāt visu to ražojumu brīva aprite iekšējā tirgū, uz kuriem attiecas atceļamās direktīvas, ir nodrošināta, apmierinoši piemērojot Līguma par Eiropas Savienības darbību 34., 35. un 36. pantu un savstarpējās atzīšanas principu.

               (6)

               Tomēr, ņemot vērā gaidāmo Direktīvas 2004/22/EK pārskatīšanu, ir lietderīgi pietiekami savlaicīgi noteikt septiņu direktīvu atcelšanas datumu, lai Eiropas Parlaments un Padome varētu formulēt atšķirīgu viedokli, veicot jebkādu Direktīvas 2004/22/EK pārskatīšanu.

               (7)

               Direktīva 71/349/EEK būtu jāatceļ.

               (8)

               Lai gan pēc iespējas drīz būtu jāatceļ arī Direktīvas 71/317/EEK, 71/347/EEK, 74/148/EEK, 75/33/EEK, 76/765/EEK, 76/766/EEK un 86/217/EEK, tās būtu jāatceļ tikai pēc tam, kad ir izvērtēts, vai minēto direktīvu darbības jomā ietilpstošie mērinstrumenti būtu jāiekļauj Direktīvas 2004/22/EK darbības jomā. Komisijai šāda izvērtēšana būtu jāveic tajā pašā laikā, kad tā gatavo ziņojumu par Direktīvas 2004/22/EK īstenošanu. Veicot šo izvērtēšanu, minētajām direktīvām noteikto atcelšanas datumu varētu mainīt, nosakot to agrāk, lai nodrošinātu Savienības likumdošanas konsekvenci mērinstrumentu jomā. Jebkurā gadījumā minēto direktīvu atcelšanai būtu jāstājas spēkā ne vēlāk kā 2015. gada 1. decembrī.

               (9)

               Direktīvu atcelšanai nevajadzētu radīt nekādus jaunus šķēršļus brīvai preču apritei vai papildu administratīvo slogu.

               (10)

               Direktīvu atcelšanai nevajadzētu skart spēkā esošos EK tipa apstiprinājumus un EK tipa apstiprinājuma sertifikātus līdz to derīguma termiņa beigām.

               (11)

               Saskaņā ar 34. punktu Iestāžu nolīgumā par labāku likumdošanas procesu (16) dalībvalstīm ir ieteikts gan savām vajadzībām, gan Savienības interesēs izstrādāt savas tabulas, kurās pēc iespējas precīzāk atspoguļota atbilstība starp šo direktīvu un tās transponēšanas pasākumiem, un padarīt tās publiski pieejamas,

         IR PIEŅĒMUŠI ŠO DIREKTĪVU.
   1. pants
   Neskarot 6. panta 1. punktu, Direktīvu 71/349/EEK atceļ no 2011. gada 1. jūlija.
   2. pants
   Ievērojot 4. pantu un neskarot 6. panta 2. punktu, Direktīvas 71/347/EEK, 75/33/EEK, 76/765/EEK, 76/766/EEK un 86/217/EEK atceļ no 2015. gada 1. decembra.
   3. pants
   Ievērojot 4. pantu un neskarot 6. panta 3. punktu, Direktīvas 71/317/EEK un 74/148/EEK atceļ no 2015. gada 1. decembra.
   4. pants
   Komisija līdz 2011. gada 30. aprīlim, pamatojoties uz dalībvalstu iesniegtajiem ziņojumiem, izvērtē, vai mērinstrumenti, uz kuriem attiecas 2. un 3. pantā minēto direktīvu darbības joma, ir jāiekļauj Direktīvas 2004/22/EK darbības jomā un vai attiecīgi ir jāpielāgo pārejas pasākumi un minētajām direktīvām noteiktais atcelšanas datums. Komisija iesniedz Eiropas Parlamentam un Padomei ziņojumu, vajadzības gadījumā to papildinot ar attiecīgu tiesību akta priekšlikumu.
   5. pants
   1.   Dalībvalstis līdz 2011. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu 1. pantu. Dalībvalstis tūlīt Komisijai dara zināmu minēto pasākumu tekstu.
   Tās piemēro minētos pasākumus no 2011. gada 1. jūlija.
   Kad dalībvalstis pieņem minētos pasākumus, tās ietver tajos atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis līdz 2015. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu 2. un 3. pantu. Dalībvalstis tūlīt Komisijai dara zināmu minēto pasākumu tekstu.
   Tās piemēro minētos pasākumus no 2015. gada 1. decembra.
   Kad dalībvalstis pieņem minētos pasākumus, tās ietver tajos atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   3.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
   6. pants
   1.   EK sākotnējās verifikācijas, kas veiktas, un kalibrācijas sertifikāti, kas izsniegti līdz 2011. gada 30. jūnijam saskaņā ar Direktīvu 71/349/EEK, paliek spēkā.
   2.   EK tipa apstiprinājumi un EK tipa apstiprinājuma sertifikāti, kas izsniegti līdz 2015. gada 30. novembrim saskaņā ar Direktīvām 71/347/EEK, 75/33/EEK, 76/765/EEK un 86/217/EEK, paliek spēkā.
   3.   Atsvariem, kas atbilst Direktīvai 71/317/EEK, un atsvariem, kas atbilst Direktīvai 74/148/EEK, līdz 2025. gada 30. novembrim var piemērot EK sākotnējo verifikāciju saskaņā ar Direktīvas 2009/34/EK 8., 9. un 10. pantu.
   7. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   8. pants
   Šī direktīva ir adresēta dalībvalstīm.

      Strasbūrā, 2011. gada 9. martā

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētāja

         GYŐRI E.

      (1)  OV C 277, 17.11.2009., 49. lpp.

      (2)  Eiropas Parlamenta 2010. gada 15. decembra nostāja (Oficiālajā Vēstnesī vēl nav publicēta) un Padomes 2011. gada 21. februāra lēmums.

      (3)  OV L 202, 6.9.1971., 1. lpp.

      (4)  OV L 106, 28.4.2009., 7. lpp.

      (5)  OV L 202, 6.9.1971., 14. lpp.

      (6)  OV L 239, 25.10.1971., 1. lpp.

      (7)  OV L 239, 25.10.1971., 15. lpp.

      (8)  OV L 84, 28.3.1974., 3. lpp.

      (9)  OV L 14, 20.1.1975., 1. lpp.

      (10)  OV L 262, 27.9.1976., 143. lpp.

      (11)  OV L 152, 6.6.1986., 48. lpp.

      (12)  OV L 262, 27.9.1976., 149. lpp.

      (13)  OV L 272, 3.10.1990., 1. lpp.

      (14)  OV L 333, 29.12.2000., 20. lpp.

      (15)  OV L 135, 30.4.2004., 1. lpp.

      (16)  OV C 321, 31.12.2003., 1. lpp.